text: Páskaheilsan – Tók sær av honum
text: #000000
text: Henda vakra útsøgn er søgd í samband við, at Barnabas tekur sær av Paulusi, sum hevur søkt at samkomuni í Jerúsalem. Eingin vildi hava nakað við Paulus at gera, tí tey ræddust hann, men Barnabas, sum merkir troystarsonur, tók sær av honum og fór við honum til ápostlarnar.
text: #000001
text: Vit eru biðin um at bera byrðarnar hjá hvør øðrum og at biðja hvør fyri øðrum. Koronavirusi kennir ikki nøkur landamørk men ferðast frá landi til land uttan at biðja um loyvi ella siga frá. Læknar, serfrøðingar, granskarar, polittikarar og onnur fáa grá hár í høvdið av hesum hervuliga virusi, Korona. Harafturat royna granskarar av øllum alvi at finna eina vaksinu móti sjúkuni.
text: #000003
text: Tað er ikki nógv hjá okkum at gera uttan at lurta væl eftir tí, sum okkum er álagt.
text: #000004
text: Men eitt er tó, ið vit altíð kunnu gera: vit kunnu biðja. Bønin kennir heldur ongar forðingar, men hon ferðast um øll mørk. Bøn, biðin av rættvísum manni, avrikar nógv, táið hon verður biðin við kraft.
text: #000005
text: Latið okkum tí við dirvi stíga fram fyri hásæti náðinnar, so vit kunnu fáa miskunn og finna náði til hjálp á rættari tíð! Hetta er ein undurfull gongd leið, BØNARLEIÐIN.
text: #000006
text: Nú myndugleikarnir eftir páskir so spakuliga fara at lata samfelagið upp aftur, eiga vit at biðja. Vit eiga at biðja um hjálp og vísdóm til myndugleikarnar, og vit eiga at biðja fyri øllum fólkinum.
text: #000007
text: Aftur til orðini at taka sær av. Jesus hevur lovað at vera við okkum. Tá Jesus segði farið út og gerið øll fólkasløg til lærisveinar, endaði Hann við hesum orðum: “Eg eri við tykkum allar dagar líka til enda tíðarinnar”. Eitt undurfult lyfti frá Honum, sum er hin sami í gjár, í dag og til ævigar tíðir.
text: #000008
text: Ert tú tyngdur, troyttur, veikur myrkrið tætt og stongd hvør leið? Enn tú hevur tó ein útveg: Bið, á, bið og troyttast ei.
text: #000009
text: Svíkja vinir teg og háða Bið til Guð av hjartans grund. Hann í Sínum kærleiksfavni bera vil teg hvørja stund.
text: #000010
text: Harrin signi tykkum og gleðiligar páskir.
text: #000012
text: Nýggjastu úr Lurta og hygg
text: #000015